text:
Nú eg havi
latiđ meg stilla upp til býráđsvaliđ í Havn,
havi eg hug at sláa eitt slag fyri frćlsum ítrótti
í hřvuđsstađnum. Frćlsur ítróttur er
grundarlagiđ undir řllum řđrum ítrótti. Frćlsi
ítrótturin er tann klassiski ítrótturin, sum var í
hásćti í teimum gomlu olympisku leikunum, og sum enn dagin
í dag er ryggurin í olympiskum leikum.
Frćlsur ítróttur
verđur íđkađur undir skipađum viđurskiftum um allan
heim, eisini í Eysturoynni, men ikki í hřvuđsstađi
Fřroya. Eg haldi, at tađ er stórt spell og forsřmilsi
av fleiri ćttarliđum av býarpolitikarum, at Havnin framvegis
ikki er fřr fyri bjóđa sínum mongu borgarum ein ítróttavřll
til sjálvan frumítróttin.
Frćlsur ítróttur
fevnir um nógvar ítróttagreinir. Tćr eru mest fyri
einstaklingar og spenna frá renningum av ymsum slag um longdarlop, sleggjuvarp
og kúluvarp til hástřkk og stangarstřkk.
Hetta eru góđar
kropsvenjingar, sum hava stóran týdning fyri trivnađin hjá
bćđi ungum og eldri. At tćr ikki kunnu íđkast og
takast viđ í frítiđarvirksemi í dag, er eitt stórt
minus fyri landsins hřvuđsstađ, iđ kann reypa av eini svimjihřll,
sum stendur mát viđ tćr bestu í Norđurlondum.
Havnarmenn hava
í eina heila řld bygt stadion í Gundadali uttan at veita
tí klassiska ítróttinum innivist. Eg vćnti ikki,
at Tórsvřllur verđur broyttur í brćđi, og
tí haldi eg, at Tórshavnar Býráđ skal ganga
undan at gera eitt řki til frćlsan ítrótt.
Hetta řki
kann til dřmis vera í natúrperluni í Hoydřlum.
Har er pláss fyri rennibreyt og řđrum breytum, sum hoyra til
ein framkomnan ítróttavřll. Har kunnu řll íđka
og renna, eisini tey, sum fáast viđ bóltspřl, kappróđur
og innanduraítrótt, og tey, sum bara vilja renna sćr ein
túr fyri sína egnu vćlveru.
Tađ er ikki
nóg gott fyri hřvuđsstađin í Fřroyum, at
ítrótturin má siga Oyggjaleikirnar frá sćr,
tí Havnin hevur ikki teir vřllir og tćr breytir, sum krevjast
til kappingarnar.
Komandi býráđ
eigur at taka spurningin um eitt řki til frćlsan ítrótt
upp í stórum álvara og rađfesta hann frammarlaga. Hetta
er eitt tilbođ, sum landsins hřvuđsstađur eigur at geva sínum
borgarum, og ein fyritreyt fyri, at vit kunna meta okkum javnt viđ ađrar
hřvuđsstađir.


c: text/html

text:
Eik+ heldur ikki fram8/30/2016 Uppsparingarkontan Eik+, sum hevur verið uppgjørd á hvørjum ári, heldur ikki fram
Eik+ kontan hevur verið uppgjørd hvørt ár í august mánaði. Tá hevur rentan verið tilskrivað og støða hevur verið tikin til, um kontan skal halda fram eitt ár afturat.
Hesa ferð er avgerð tikin um, at kontan ikki verður endurnýggjað. Tá Eik+ rentan er tilskrivað, verður kontan gjørd um til eina vanliga innlánskontu.
Møguleiki er at flyta uppsparda peningin á aðra uppsparingarkontu í staðin.
Kundar, sum hava meira enn 1.000 kr. innistandandi á Eik+ kontu hava fingið bræv um hetta í Netbankan.

robotstxt: allowed

filter: keep


text:
Orð: Lydia Lithell
Týtt: Hanus M. Hansen
1. Guds náði meg ber, tá eingin vón er longur,
og ivi, ræðsla tyngja mína sál.
Og tá ið so heimurin ein dag forgongur,
av náði Guds eg náa skal á mál.
Niðurlag: Ja, náðin, hon ber, Guds endaleysa náði,
ígjøgnum Kristi blóð eg frelsu fái.
Bert hetta eg veit, og tað mín friður er:
Guds náði ber, Guds náði meg ber.
2. Av náði eg skal inn í Guds ríki stíga,
tí sálin bjargað er, halleluja.
Men deyða og bann mín Jesus mátti líða,
tá fyri meg hann hekk á Golgata.


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Tuesday, February 19, 2013
Møtir og framløgur hesa vikuna
Eg komi at luttaka á 4 opnum møtum hesa vikuna. Ein og hvør er vælkomin, men eg hevði sett prís uppá tykkara forbønir.
Verði í Nazaret í Kaldbak klokkan 20:00, í morgin (týsdag, 19 februar) og í Siloa Fuglafirði 19:30 mikudagin (20 februar) klokkan 19:30; evnið 'tann árvakni'.
Sunnudagin 24, verði eg aftur í Siloa í Fuglafirði á familjumøtinum klokkan 11:00 og í Nazaret, í Kaldbak klokkan 18:00; evnið: 'Liva og virka í kraft Andans'
Í samband við trúarverju, so inniheldur evnið: 'Tann árvakni' fleiri punktir og snýr seg deilsvís um ikki-kristna ávirkan sum sníkir seg inn í kristnar kredsar.


text:
29. mai 2017Nr. 83
Løgtingslóg um musikkskúlaskipan
(Musikkskúlalógin)
Samsvarandi samtykt Løgtingsins staðfestir og kunnger løgmaður hesa løgtingslóg:
Kapittul 1
Endamál, frálæra, roynd, próvtøka og kærur
§ 1. Eftir reglunum í hesi løgtingslóg verður undirvísing í musikkskúlum skipað, ið hevur til endamáls at menna musikalsku gávur næminganna og geva teimum førleikar, sum kunnu leggja grundarlag undir ríkt musikklív á staðnum og í landinum yvirhøvur.
Stk. 2. Musikkskúlar samskifta við heim næminganna, og kunnu samstarva við skúlar, mentanarstovnar og musikkfelagsskapir.
§ 2. Til tess at røkka endamálinum skal musikkskúlin geva grundútbúgving, sangundirvísing og ella instrumentalundirvísing, undirvísing í at spæla og syngja saman, kunning um mentanararvin og um nýggjar og gamlar framburðarhættir innan musikkin og skipa fyri næmingaframførslum.
Stk. 2. Undirvísingin kann enda við roynd. Kommunali musikkskúlaleiðarin skipar royndir undir eftirliti av musikkskúlastjóranum.
Stk. 3. Musikkskúlin kann eisini geva undirvísing á miðnámsstigi, sum endar við próvtøku.
Stk. 4. Musikkskúlin kann geva preliminera orgulútbúgving, sum endar við próvtøku.
Stk. 5. Undirvísing sambært stk. 3 og 4 kann bert verða sett í verk eftir góðkenning musikkskúlastjórans.
Stk. 6. Landsstýrismaðurin ásetir nærri reglur um undirvísing og próvtøku sambært stk. 3 og 4 herundir kærur og kærufreistir.
Kapittul 2
Skipan
§ 3. Fyri at koma undir skipanina í hesi løgtingslóg, skal musikkskúlin vera knýttur at eini kommunu ella at einum kommunalum samstarvi, hereftir kommuna.
Stk. 2. Harumframt skal musikkskúlin lúka hesar treytir:
1) Undirvísingin skal standa øllum í boði.
2) Undirvísingin skal vera skipað eftir reglum sambært § 2.
3) Næmingar skulu gjalda kommunala musikkskúlanum eitt árligt gjald, sum landsstýrismaðurin skal góðkenna.
Stk. 3. Landsstýrismaðurin hevur meginfyrisitingina og yvirumsjónina av musikkskúlunum.
Kapittul 3
Fígging
§ 4. Musikkskúlaskipanin verður fíggjað soleiðis, at landið rindar løn til musikkskúlastjóran og meginfyrisiting, ferðing hjá musikkskúlalærarum og 50% av musikkskúlalæraralønum. Landið umsitur og avgreiðir lønir til musikkskúlalærarar.
Stk. 2. Kommunan endurrindar landinum 50% av musikkskúlalæraralønum.
Stk. 3. Kommunan lønar kommunala musikkskúlaleiðaranum og øðrum starvsfólki, sum kommunan setur í starv við musikkskúlan.
Stk. 4. Kommunan útvegar musikkskúlanum hóskandi høli, undirvísingartilfar, amboð og ljóðføri.
Kapittul 4
Setanir og førleikakrøv
§ 5. Landsstýrismaðurin setir í starv musikkskúlastjóra at taka sær av yvirskipaðu fakligu, námsfrøðiligu, fíggjarligu og samskipandi uppgávunum fyri alla musikkundirvísing sambært ásetingunum í hesi løgtingslóg.
Stk. 2. Musikkskúlastjórin skal hava musikpedagogiskar førleikar sambært § 6, stk. 1 og antin hava nomið ella nema sær góðkenda leiðsluútbúgving.
Stk. 3. Musikkskúlastjórin skipar tíma- og lærugreinabýtið í musikkskúlaskipanini á hvørjum ári og hevur evstu námsfrøðiligu og fakligu ábyrgdina av undirvísingini. Herundir viðgerð av kærum í sambandi við próvtøku.
Stk. 4. Avgerðir musikkskúlastjórans í kærumálum í sambandi við próvtøkur eru endaligar innan fyrisitingina.
Stk. 5. Musikkskúlastjórin setir og loysir úr starvi musikkskúlalærarar í samráð við avvarðandi kommunala musikkskúlaleiðara. Alt landið er at rokna sum eitt setanarøki.
Stk. 6. Landsstýrismaðurin ásetir nærri reglur fyri virki musikkskúlastjórans.
§ 6. Lærarar við musikkskúlarnar skulu hava musikknámsfrøðiligt prógv frá musikkkonservatorium ella aðra samsvarandi musikkútbúgving. Tónleikaútbúgvingin skal í minsta lagi vera á bachelor stigi og góðkend av landsmyndugleikanum.
Stk. 2. Landsstýrismaðurin kann í serstøkum føri loyva frávik frá tí í stk. 1 nevndu áseting.
Kapittul 5
Ráðgevandi nevnd
§ 7. At vera musikkskúlastjóranum til hjálpar at samskipa musikkundirvísingina verður skipað ein nevnd. Í nevndini sita kommunalu musikkskúlaleiðararnir og musikkskúlastjórin, sum er formaður í nevndini.
Stk. 2. Landsstýrismaðurin ásetir í samráð við kommunurnar nærri reglur fyri virki nevndarinnar.
Kapittul 6
Kommunali musikkskúlaleiðarin
§ 8. Fyri musikkskúlan setir kommunan ein kommunalan musikkskúlaleiðara.
Stk. 2. Kommunali musikkskúlaleiðarin skal hava musikpedagogiskar førleikar, sambært § 6, 1. stk., tó undantikið musikkskúlar, sum eru undir 1 ársverk.
Stk. 3. Kommunali musikkskúlaleiðarin skal antin hava nomið ella nema sær góðkenda leiðsluútbúgving, tó undantikið musikkskúlar, sum eru undir 3 ársverk.
§ 9. Kommunali musikkskúlaleiðarin hevur dagligu leiðsluna av musikkskúlanum í kommununi.
Stk. 2. Kommunali musikkskúlaleiðarin hevur ábyrgd av námsfrøðiliga arbeiðinum í musikkskúlanum í kommununi, sbr. tó § 5, stk. 3, 4 og 5.
Stk. 3. Lærarar hava, hvat viðvíkur dagliga virkseminum, tilvísing til kommunala musikkskúlaleiðaran, sum leiðir og býtir arbeiðið, sbr. tó § 5, stk. 3, 4 og 5.
Stk. 4. Kommunali musikkskúlaleiðarin ger leiðreglur viðvíkjandi upptøku, virksemi, undirvísingaramboðum o.ø. í kommunala musikkskúlanum, sbr. tó § 5, stk. 3, 4 og 5.
Stk. 5. Landsstýrismaðurin ásetir í samráð við kommunurnar nærri reglur um virki kommunala musikkskúlaleiðarans.
Kapittul 7
Námsfrøðiligt ráð
§ 10. Til hvønn musikkskúla, har samlaða undirvísingartímatalið svarar til minst 3 fulltíðar lærarastørv, verður skipað eitt námsfrøðiligt ráð at ráðgeva kommunala musikkskúlaleiðaranum.
Stk. 2. Limir í ráðnum eru øll tey starvsfólk, ið hava undirvísingarligar og aðrar námsfrøðiligar uppgávur í skúlanum. Tó kunnu starvsfólk, sum hava setanarbrot minni enn 0,3 verða frítikin at møta á fundi. Kommunali musikkskúlaleiðarin er formaður í námsfrøðiliga ráðnum.
Stk. 3. Landsstýrismaðurin ásetir nærri reglur um virkið hjá námsfrøðiliga ráðnum.
Kapittul 8
Gildiskoma og skiftisreglur
§ 11. Henda løgtingslóg kemur í gildi 1. august 2017.
Stk. 2. Samstundis, sum henda løgtingslóg kemur í gildi, fer úr gildi løgtingslóg nr. 69 frá 7. juni 1984 um stuðul til musikkskúlar.
Stk. 3. Landsstýrismaðurin skal eftir 3 árum, frá at løgtingslógin er komin í gildi, leggja fyri løgtingið frágreiðing um, hvørt løgtingslógin virkar eftir ætlan, herundir um broytingar skulu gerast í lógini.
Stk. 4. § 8 er ikki galdandi fyri kommunalar musikkskúlaleiðarar, sum settir eru í fast starv, áðrenn henda løgtingslóg kom í gildi.
Stk. 5. § 6, stk. 1 er ikki galdandi fyri musikkskúlalærarar, sum settir eru í fast starv, áðrenn henda løgtingslóg kom í gildi.
Í Tinganesi, 29. mai 2017
Aksel V. Johannesen (sign.)
løgmaður
Lm. nr. 112/2016